Diedrik von Essen

Dietrich von Essen (1620 Selgase, Kihelkonna kihelkond – 10. märts 1678 Tallinn) oli Rootsi sõjaväelane ja kuninglik troman. 

Ta osales Magnus Gabriel De la Gardie ja Gustaf Horni alluvuses sõdades Saksa, Poola ja Taani vastu, Vene-Rootsi sõja ajal teenis ooberstleitnandina 4. detsembrist 1657 ooberst Mellini rügemendis (Mellins regemente), 1659 Bauska komandant Kuramaal ja 14. maist 1674 Häme lääni jalaväerügemendi ooberst.

17. novembril 1663 sai ta naturalisatsiooni korras Rootsi aadlikuks ja immatrikuleeriti 1664 Selgase (Zellie, Zellige, Sellie) mõisa järgi Essen af Zellie nime all Rootsi rüütelkonda (Nr. 723).Anders Anton von Stiernman: Matrikel öfwer Swea rikes ridderskap och adel ...1, 1754, lk. 566–567Nordisk familjebok, 1907, v. 923–924 Erinevalt Essenite põlis (uradel) aadlisuguvõsa vapil kujutatud öökullist oli tema punasel vapikilbil rüütlikiiver ja 4 sinist kuuli.von Essen a. d. H. Sellie, "Genealogisches Handbuch der baltischen Ritterschaften", Teil 2, Estland, Band 1.2, Görlitz, 1930, lk. 69

Ta maeti 1681. aastal Hollola keskaegsesse kivikirikusse Soomes, kus asus ka tema vappepitaaf, mis 20. sajandi alguses viidi Soome Rahvusmuuseumisse.A. W. Rancken: Betraktelser kring Diedrik von Essens anvapen från Hollola kyrka. Genos 8(1937), lk. 47–58

Talle kuulusid Selgase, Koiskala ( Koiskalan säteri, Nastolas), Björkholmi, Laholmi ja Tervsundi (Terfsund) mõis.

Perekond
Ta oli abielus Christina Maria Brakeliga ja seejärel Anna Polliga (surnud 1682), kes oli Henrik von Polli tütar. Abieludest sündisid:
Johann Didrich von Essen (1664–10.3.1678 Riias), Hämee rügemendi majutusmeister
Anna Magdalena von Essen (surnud 3.1672/1682 Eestimaal)
Engel Hedvig von Essen (surnud 1745), 1645. aastast kapten Johan Georg Pistolekorsi abikaasa
Odert Reinhold von Essen (1663–1714), Pori lääni jalaväerügemendi ooberst, Koiskala ja Pätilä mõisnik, kes hukkus Storkyro lahingus
Fromhold von Essen (surnud 1722), Pohjanmaa jalaväerügemendi ooberstleitnant, Nastola Sesta mõisnik
Alexander Magnus von Essen (surnud 1716), ihukaitsejalaväe rügemendi ooberstleitnant, hukkus Wismaris
Otto Lorentz von Essen (surnud 8.6.1710), suri katku Neumünde kindluse piiramisel. 

Sugupuu

 Viited

Kategooria:Saaremaa inimesed
Kategooria:Rootsi sõjaväelased
Kategooria:Baltisaksa sõjaväelased
Kategooria:Sündinud 1620
Kategooria:Surnud 1678